PIIBLIKOHVIK
Tere tulemast taas Piiblikohviku saatesse!
Minu tänane külaline
on Vishal Mangalwadi Indiast.
Ta on olnud rakendusliku teoloogia professor,
kristlik aktivist ja kirjanik
ning eelkõige kristlik mõtleja, kel on palju olulist öelda.
Soome keeles avaldati hiljuti tema raamat
"Raamat, mis muutis sinu maailma".
Mul on hea meel sind saates tervitada, dr Mangalvadi! - Aitäh kutsumast!
Soome on osa Euroopast
ja kogeb kõike, mida Euroopa kogeb. Räägime sellest kohe lähemalt.
Mis saab Läänest? Kas päike läheb Lääne jaoks looja?
Ja mis tähendus on Piiblil olnud Lääne arengus?
Esmalt, miks te kristlane olete? Tulete Indiast, peaksite hindu olema.
Minust sai kristlane teismelisena.
Mul oli tekkinud komme
varastada ja valetada.
7-aastasena ei teadnud ma, mis on sõltuvus,
kuid olin sõltuvuses valetamisest.
Ma ei suutnud midagi ilma seda väänamata öelda.
Pidasin seda naljaks,
aga kaotasin sõpru, kuna mind ei saanud usaldada.
Vihkasin oma valetamisharjumust.
Mediteerisin ja püüdsin ehitada tahtejõudu,
et mitte valetada.
Kui sellele tagasi vaatan, siis olin valetanud nii vanematele,
õdedele-vendadele, õpetajatele, sõpradele ja eriti vaenlastele
ning vihkasin ennast: Miks ma ei suuda end kontrollida?
Nagu mõned on sõltuvuses alkoholist, uimasteist või pornograafiast,
oli minul valetamissõltuvus.
Arvasin, et vajan tahtejõudu, aga üks härra selgitas mulle:
"Probleem pole tahtejõupuuduses. Sa oled ju väga põikpäine."
Sinu probleemiks on haigus nimega patt.
Aga on üks hea uudis - Päästja tuli meid patust päästma
Ta võttis meie patu, suri ristil, maeti maha ja tõusis surnuist.
Ta on elus ja kui palud, et Ta sulle andestaks,
vabastab Ta sind su patust."
Palusin, et Jeesus päästaks mind mu valetamisharjumusest.
Ta päästis mind ka varastamisest.
Läksin tagasi neisse poodidesse, kust varastanud olin.
Kahetsesin ja pakkusin neile raha. Õnneks keegi raha ei võtnudki.
Olin tänulik, sest mul polnud eriti palju.
Nad tänasid mind ja lasid mul minna.
Kui läksin ülikooli filosoofiat ja politoloogiat õppima,
leidsin, et ma ei suuda tegelikult Piiblit uskuda.
Mu professorid olid kõik haritud
ning teadsid rohkem kui mu pastorid ja mentorid.
Arvasin nooruses, et informeeritus tähendab intelligentsust.
Hiljem avastasin, et informeeritud inimesed võivad väga rumalad olla.
Tollal aga mõtlesin, et professorid olid õpetatud
ja pastorid olid "vaimust vaesemad".
Kui professorid Piiblit ei usu, miks peaksin mina uskuma?
Mul tekkis raskusi Piibli uskumisega.
Piiblis kahtlemine oli kerge,
raskem oli aga küsimus, et mida ma siis usun.
Otsustasin uskuda seda, mida usuvad parimad filosoofid ja teadlased;
et see mida nemad usuvad, on tõde.
Hakkasin oma filosoofiakursust üle vaatama
ja mida rohkem filosoofiat uurisin, seda rohkem mõistsin,
et mu professorid teadsid, et filosoofid teadsid,
et nad ei teadnud tõde.
Ja filosoofid teadsid, et nad ei saagi tõde teada.
Nüüd kulutavad nad kogu energia tõe või nende tõe arusaama ründamisele.
Läänest on saanud tõejärgne. Me ei usu enam tõde.
Keegi ei tea ega saagi tõde teada.
Sama olid aastatuhandeid öelnud ka budism ja hinduism.
Lääs on hakanud post-tõde mõtlema.
Hakkasin uuesti otsima.
Kui mu professorid juba teavad, et on pimedad, ja mina olen pime,
miks peaksin laskma pimedatel end juhtida?
Pean otsima kedagi, kes teab tõde.
Kui on olemas pimedaid, ehk on ka keegi, kes pole pime.
Pimeduse kontseptsioon eksisteerib, kui on olemas nägemine.
Kui keegi ei näeks, ei räägitaks ka pimedusest.
Kuid räägime pimedusest, kuna keegi näeb.
Kas on keegi, kes teab tõde, kes suudab suhelda?
Hakkasin uuesti otsima. Alustasin hindu ürikutest,
kuna India professorid ülistasid hinduismi.
Hakkasin ka Koraani uurima
ja 6-kuulise võitluse järel jõudsin taas selgusele,
et Piibel on tegelikult Jumala Sõna.
Lugedes Piibli ajalooraamatuid, nagu Kuningate ja Ajaraamatuid,
jõudsin järeldusele,
et Piibel on Jumala perspektiiv ja sõna maailma kohta
minu ja India jaoks.
Sattusid ilmselt vastamisi kõigi piiblikriitiliste teooriatega,
kuid väljusid sellest uskudes, et Piibel on ajalooliselt usaldusväärne.
Jah. Kui hakkasin Piiblit lugema, meeldis mulle 1. Moosese raamat,
sest see vastas küsimustele, millele filosoofid polnud vastanud.
Kes ma olen? Kas ma olen loom või erilisem, Jumala näo järgi loodud?
Kas mul on tõeline inimväärikus?
Mis on mõistus?
Filosoofid, eriti Nietzsche ja Freud ütlesid,
et mõistus on mõistuseta mateeria produkt.
Seetõttu ei saa mõistus tõde teada.
Aga kas mõistus on tõesti mõistuseta mateeria tulem
või on see loodud Jumala sarnaseks
ning antud meile tõe tundmiseks ja otsimiseks?
Mis on keel? On see juhus,
mis on arenenud, et saaksime üksteist manipuleerida?
Kas vanemad õpetavad lastele keelt, et neile tõde ja õigust õpetada?
Kas Jumal andis meile keele anni,
et Tema saaks meile õpetada, mis on tõde, õige ja tark?
Mulle meeldisid 1. ja 2. Moosese raamat,
sest mõistsin, et maailm ei pea minema halvast hullemaks.
Orjad võivad leida vabaduse. India või Soome võivad olla kolooniad,
olgu Rootsile või Venemaale, kuid nad võivad saada vabaks
ja tähistame tänavu Soome vabaduse 100. aastapäeva.
Kas orjad võivad vabaks ja suureks rahvaks saada?
Sellest rääkis 2. Moosese raamat.
Kui jõudsin 3. Moosese raamatusse, hakkas mul igav.
Keegi mu pastoreist ei õpetanud, et Euroopa on puhas ja India räpane,
kuna Euroopa Jumal oli püha.
Jumal on see, kes ütleb 3. Moosese raamatus:
"Kuna Mina olen püha, peab ka teie leer püha olema.
Ärge lagastage oma ümbrust. muidu Ma ei saa teiega elada."
Tollal oli 3. Moosese raamat minu jaoks igav.
Eriti siis, kui jõudsin teismelisena Kohtumõistjate raamatuni.
Selleks ajaks olin 20-aastane.
Mõned kohutavad lood seal tekitasid minus vastikust.
Mees läheb armukesega mingisse külla,
kus kõik naist vägistavad, nii et too sureb;
mees tükeldab ta ja saadab osad kõigile suguharudele.
See oli mulle vastik.
Ja kui hakkasin lugema Saamueli, Kuningate ja Ajaraamatuid,
oli mul taas igav.
Piiblis olid pikad kuningate nimistud:
Ta tegi kurja Jumala silmis ja Jumal tappis ta.
Tema poeg tegi kurja Issanda silmis ja Issand tappis ta; tema pojapoeg jne
Ütlesin: Olen indialane. Ma ei tea piisavalt India ajaloostki.
Miks ma loen juudi ajalugu?
Otsustasin, et see on igav ja kasutu ning panin Piibli kõrvale.
Just sel ajal, kui otsustasin lõpetada Piibli lugemise,
nägin midagi intrigeerivat.
India ajalugu rääkis alati, kui aulised meie iidsed valitsejad ja targad olid,
juutide raamat aga rääkis, kui kohutavad olid juutide kuningad.
Mõistsin, et see pole külm ajalugu.
Kuningad ei maksnud ajaloolastele, et nad nende isadest kirjutaksid.
Mõtlesin: Järelikult on see usu ajalugu.
Kuningad ja preestrid on Indias eri kastides.
Preestrid kirjutasid selle raamatu ilmselt kuningate kritiseerimiseks.
Hakkasin Kuningate ja Ajaraamatuid uuesti lugema.
Nägin, et raamat ütles tegelikult, et Iisraeli usuline juhtkond oli mäda.
Jumal vihkas religiooni.
Jumal ütleb: Vihkan teie usukogunemisi ja pühi.
Teie usuteod on kui räpased kaltsud.
Jumal hävitas omaenda templi, tappis preestrid ja saatis nad eksiili.
Mõtlesin: Piibel on siis subalternne ajalugu,
väikeste inimeste vaatevinklist.
Neid ekspluateerivad nii kuningad kui preestrid,
järelikult on raamat nende mõlema vastu.
Hakkasin uuesti Kuningaid ja Ajaraamatuid lugema.
Siis mõtlesin, et see peab olema prohvetite vaatenurk.
Prohveteile meeldib kõiki hukka mõista.
Hakkasin uuesti lugema,
et kindlaks teha, kas olen õigesti tõlgendanud.
Teadsin, et need on igavad
ja lugesin neid kahe kuu sees juba neljandat korda.
Siis sai väga selgeks, et see pole prohvetite vaatenurk.
Raamat ütles, et enamik prohveteist olid valeprohvetid.
Head olid luuserid.
Nad polnud nagu prohvet Muhhamed, kes alati võitis.
Nad ei suutnud oma rahvast päästa. Nad kaotasid elu.
Nad püüdsid päästa rahvast ega suutnud päästa ennast.
Raamat väidab, et see on Jumala Sõna.
1. Kuningate 17. peatükis
ütles Sarepta lesknaine, et tal on vaid veidi jahu
ja ta teeb kaks kakukest, ühe endale, ühe pojale, enne kui nad surevad.
Eelija ütles, et nad ei sure.
Poeg küll suri millalgi hiljem, aga ta äratatati surnuist üles.
Naine ütleb: "Nüüd ma tean, et sa oled jumalamees
ja et Issanda sõna sinu suus on tõde."
"Sinu sõna ütles, et me ei sure ja et toit ei saa otsa."
See oli tegelikult Jumala Sõna.
Kas inimeste sõnad võivad olla Jumala Sõnad?
Matteus, Markus, Luukas ja Johannes on inimesed.
Kas nende sõnad võivad olla Jumala Sõna ja tõde?
Kirjaoskamatu, lihtne lesk ütleb: "Nüüd ma tean."
Filosoofid ei tea, teoloogid ei tea.
aga tema ütleb: "Nüüd ma tean, et sa oled jumalamees
ja et Issanda sõna sinu suus on tõde."
See on vaid üks illustratsioon 1. ja 2. Kuningate raamatust.
Kuid see tähendab,
et Piibel oli absoluutselt aus raamat.
See kritiseeris kõiki.
Ainult püha, armastav Jumal oli puhas ja Temal oli õigus.
Sul on täiesti õigus. Piibel pole idealistlik raamat.
See ei õpeta meile õilsaid ideaale.
See on realistlik raamat,
mis kirjeldab patu reaalsust.
Et isegi usklikud ja usuaparaat võib olla mäda ja korrumpeerunud.
Seda näitas ka reformatsioon, mille 500. aastapäeva tähistame.
See algab tunnistamisest, et kirik on korrumpeerunud
ja kasutab religiooni inimeste ekspluateerimiseks.
Aga Jumala Sõnas on reformatsiooni seeme.
Iisrael korrumpeerub, kuid äratatakse, kui ta reageerib Jumala Sõnale.
Euroopa religioon ja kirik korrumpeeruvad,
aga vastates Jumala Sõnale,
on Sõnas vägi reformeerida ja transformeerida.
Avastasin, et Piibel lõi kaasaegse India.
Sellest oma raamatus kirjutadki.
Siin on nii palju tähtsaid asju.
Näitad, kuidas Piibel on mõjutanud vaateid meestele, naistele ja lastele,
aga ka majandusele, tehnoloogiale jms.
Võtame ühe näite. Rääkisid vaatest inimesele.
Kuidas on Piibel andnud meile inimesest nägemuse, mis on kõrge
ja samas realistlik nägemus patusest inimesest?
Lääs on saanud Piiblist kaks suurt ideed -
esmalt mõtte inimväärikusest
ja teiseks on inimese kõlvatus.
Inimene on suur, kuid see suurus on rikutud.
Ruineeritud sarnasus Jumalaga.
Auline vare - nii nimetas inimest Francis Schaeffer.
Paavst Innocentius III kirjutas raamatu inimese viletsusest.
Kõik tunnistavad seda viletsust.
Minu isa oli Buddhaga samast rahvarühmast.
Buddha tõdes, et elu on kannatus.
Thomas Hobbes, üks valgustuse isasid Inglismaal,
nimetas elu üksildaseks, vaeseks, vastikuks, loomalikuks ja lühidaks.
Sama ütles ka Buddha. - Vägev kirjeldus.
Tõepoolest. Üksildane, vaene, vastik, elajalik ja lühike.
Renessanssi kirjanik Pico della Mirandola
leidis Piiblist mõtte inimväärikusest.
Üks keskaja Euroopa probleeme oli,
et inimesed kummardasid ingleid ja pühakuid.
Kas peab ingleid kummardada?
Psalm 8:4 kõlab ladinakeelse Vulgata tõlke järgi:
"Sa tegid inimese inglist veidi madalamaks."
Kas inimene on inglist madalam?
Taaniel ja Johannes kummardasid ingleid,
kuid inglid keelasid neid.
Heebrealaste kirja järgi on inglid teenijad vaimud meie heaks.
Kumb on siis kõrgem, kas ingel või inimene?
Tegelikult ütleb algtekst Psalmis 8,
et inimene on Jumalast veidi madalam.
Jumal ütles: "Tehkem inimene oma näo järgi."
Kas inimene oli Jumala sarnane? Pico uuris keerubeid ja seeraveid
ning otsustas, et inimene oli neist suurem.
Inimene ei olnud teiste loodute sarnane, vaid sarnanes Jumalale.
Jumal sai inimeseks, mitte ingliks,
et päästa inimest ja teha teda enda sarnaseks.
Jeesus ütles: "Kui võidad patu ja saatana, istud minu troonil,
nagu Mina istun oma Isa aujärjel."
Nii lubab Ilmutuse 3:21.
Mõte inimväärikusest, et oleme loodud Jumala lapseks
ja valitsema koos Temaga,
põhineb kontseptsioon sellest, et valitsus on indiviidi jaoks.
Inimene on nii tähtis, et Jumal tuli maailma
ja Jeesus valas oma vere meie eest.
Ta ütles, et hingamispäev on inimese jaoks, mitte vastupidi.
Seadus on meie jaoks, sest oled Jumala laps.
Kuid inimene on ka patune.
Oleme mässanud Jumala vastu ning saanud patu ja saatana orjadeks.
Oleme määratud surema. Isegi loodus on meie vastu.
Maa kasvatab ohakaid, ja bakterid teevad meid haigeks ja me sureme.
Aga Jumal saatis oma Poja meid päästma.
Sellel põhinebki mõte inimõigustest ja -väärikusest.
Kodanik pole riigi omand.
Riigi ülesanne on kodanikke teenida, kaitsta nende õigusi
ja pakkuda neile võimalust end teostada.
Mõte inimõigustest ja võrdõiguslikkusest on unikaalne.
Mees ja naine on mõlemad Jumala sarnased.
See mõte avastati 500 aasta eest usupuhastuse ajal.
Luther mõistis Piiblist, et kõik usklikud on preestrid.
Üldise preesterkonna põhimõttest järeldus,
et kõik pidid saama hariduse.
Euroopas ei käinud kõik veel toona koolis.
Reformatsioon nõudis koole kõigile.
Luther kirjutas kolm kirja aastail 1520, 1524 ja 1530.
Viimane oli jutlus vanematele, et lapsed kooli pandaks.
Sellest algas intellektuaalne revolutsioon.
Hariduse tuumaks oli see, et lapsed õpiksid Jumalat tundma.
Nad olid ju kõik preestrid.
1. Timoteuse 2:4 järgi
tahab Jumal, et kõik saaksid päästetud ja tunnetaksid tõde.
Seepärast pidid lapsed õppima.
Kandev jõud oli Piibel, nii et see tuli tõlkida eri keeltesse.
Jumal tahtis, et kõik tõde tunneksid.
Kuid kõik ei osanud emakeeles lugedagi.
Esmalt tuli luua kirjakeel ja trükkida raamatuid.
Kõik India tänased keeled on piiblitõlkijate loodud,
nagu ka Agricola lõi soome kirjakeele.
Koos piiblitõlgetega tekkis ka trükitööstus.
Mind puudutas sinu raamatus eriliselt see,
et Piibel on mõjutanud meid enam kui mõistame.
Võtsime kuvandi inimesest vaid üheks näiteks.
Sinu raamatus on teisigi näiteid.
Saateaeg on otsakorral,
aga kas see ei juhata meid risti alla?
Kui inimene on kõrge, aga patune,
vajame hädasti Päästjat.
- Tõepoolest.
Kord öeldi ema Teresale,
et teel lebab mees.
Tema naine lahkus, sest ei jaksanud tema eest hoolitseda.
Ka sugulased jätsid ta maha.
Ussid söövad teda ja linnud puudel ootavad järge.
Riik mehest kasu ei saa, kuna ta ei suuda makse maksta.
Kas see vilets olend on inglitest kõrgem?
Ema Teresa vastas:
"Ma pole filosoof, olen vaid Jeesuse järgija."
"Tean üksnes, et kui Jumal sai inimeseks selle mehe jaoks
ja valas oma vere, et tema päästetud saaks,
on ta väärt, et tuleksin Euroopast Indiasse
teda teenima ja talle inimväärikust tagastama."
Teised usundid pole sünnitanud Teresa sarnaseid heategijaid.
Ateistina käis Malcolm Muggeridge mööda maailma ringi ja tõdes,
et ateism pole sünnitanud ühtki ema Teresat.
Ta oli esimene reporter, kes Teresa avalikkuse ette tõi.
Ta tõdes, et ateism taandab inimese keemiaks ja tolmuks.
Piibli maailmapilt aga ülendab inimese sarnaseks Jumalaga.
Aitäh, et meenutasid meile seda tähtsat teemat.
Soovitan soojalt soomekeelset raamatut
"Raamat, mis muutis su elu."
Me ei tea, mida kaotame, kui Piiblist loobume.
See on ainus tõeline alus inimväärikusele.
Jumal õnnistagu sind! Kohtume nädala pärast Piiblikohvikus!
Kui see saade on sind õnnistanud,
kas tohiksin paluda sul kaaluda selle saate tegemist toetada?
Saate teostamises osalevad paljud -
stuudios, kaamerate taga ja mujal.
Me ei saa teha saateid ilma vabatahtlike toetuseta.
Aitäh, et kaalud seda! Jumal õnnistagu sind!
Tõlge: Monika Jaaguri